CELEX: 62018TN0729
Language: hu
Date: 2018-12-10 00:00:00
Title: T-729/18. sz. ügy: 2018. december 10-én benyújtott kereset – El Corte Inglés kontra EUIPO – Lloyd Shoes GmbH (LLOYD)

4.2.2019   
            
            
               HU
            
            
               Az Európai Unió Hivatalos Lapja
            
            
               C 44/80
            
         
      2018. december 10-én benyújtott kereset – El Corte Inglés kontra EUIPO – Lloyd Shoes GmbH (LLOYD)
      (T-729/18. sz. ügy)
      (2019/C 44/107)
      A keresetlevél nyelve: spanyol
      
         Felek
      
      
         Felperes: El Corte Inglés, SA (Madrid, Spanyolország) (képviselő: J. L. Rivas Zurdo ügyvéd)
      
         Alperes: az Európai Unió Szellemi Tulajdoni Hivatala (EUIPO)
      
         A másik fél a fellebbezési tanács előtti eljárásban: Lloyd Shoes GmbH (Sulingen, Németország)
      
         Az EUIPO előtti eljárás adatai
      
      
         A vitatott védjegy bejelentője: a fellebbezési tanács előtti eljárásban részt vevő másik fél
      
         A vitatott védjegy: LLOYD európai uniós ábrás védjegy – 10 367 721. sz. védjegybejelentés
      
         Az EUIPO előtti eljárás: felszólalási eljárás
      
         A megtámadott határozat: az EUIPO első fellebbezési tanácsának 2018. szeptember 13-án hozott határozata (R 2385/2017-1. és R 2431/2017-1. sz. egyesített ügyek)
      
         Kereseti kérelmek
      
      A felperes azt kéri, hogy a Törvényszék:
      
                  —
               
               
                  helyezze hatályon kívül a megtámadott határozatot, amennyiben az a felszólaló fellebbezésének részleges elutasítása folytán részben helybenhagyta a felszólalási osztály által a B 1 959 470. sz. felszólalási ügyben hozott azon határozatot, amely engedélyezte a 10 367 721. sz. LLOYD európai uniós (ábrás) védjegynek a „ruházati cikkek, cipők, kalapok és kalapáruk kis- és nagykereskedelmi, az internetes értékesítést és a távértékesítést is magában foglaló értékesítése” vonatkozásában történő lajstromozását;
               
            
                  —
               
               
                  a jelen keresetet vitató ellenérdekű felet vagy feleket kötelezze a költségek viselésére.
               
            
         Jogalapok
      
      
                  —
               
               
                  Az (EU) 2017/1001 európai parlamenti és tanácsi rendelet 8. cikke (1) bekezdése b) pontjának megsértése.